text: Togstrejke på vej
  18 februar 2015 kl. 20.23
  Fra torsdag morgen kan de dansk-tyske togbindelser blive ramt af en strejke blandt de tyske lokoførere.
  Ifølge TV SYDs kilder er der her til aften fuld gang i lønforhandlingerne mellem Deutsche Bahn og lokomotivførernes fagforening, GDL.
  Fagforeningen med 20.000 medlemmer vil have en lønstigning på 5 procent og en kortere arbejdsuge. Hvis forhandlingerne bryder sammen vil en strejke blive iværksat torsdag morgen og annonceret til at vare i fire dage.
  Strejken vil gøre det vanskeligt for mange rejsende - både tyske og danske - på tværs af grænsen.
  Begge parter beskylder hinanden for at forhindre en løsning.
  Se evt. på Deutsche Bahns hjemmeside db.de i morgen torsdag om strejken bliver til noget. DB vil køre efter en nødplan, hvis det sker.
  Læs her Deutsche Bahns syn på sagen
  Læs her GDL
  link
  